Хафиз Ибне Хәджәр (рәхмәтуллаһи ғәләйһи) «Фәтхул Бәри» китабында килтерә: «Күп хәҙис белгестәре ситеккә мәсех ҡылыуҙың тәвәтүр (хәҙисте тапшырыуҙар һанының күплеге) менән билдәләнеүен белдерә». Ҡайһы берҙәре Пәйғәмбәребеҙҙең ﷺ сәхәбәләренән ишеткән хәҙистәр һаны 80-гә яҡын булыуы тураһында хәбәр итә. Уныһы «ғәшәра-мөбәшшәра» (Пәйғәмбәребеҙ ﷺ уларҙың йәннәткә эләгәсәктәрен үҙҙәре иҫән ваҡытта әйткән сәхәбәләр) аша килә.